**David Dean Andahl** (født 30. oktober 1964 i Bismarck i Nord-Dakota i USA, død 5. oktober 2020) var en amerikansk politiker, rancher og forretningsmann (landutvikler).

Biografi
--------

David Andahl var sønn av Ronald og Patricia Andahl i Bismarck, gikk på Century High School der, og etterpå på Bismarck State College, og studerte deretter *animal science* ved North Dakota State University.

Han ble landbruker med en egen ranch, og utviklet også annen forretningsvirksomhet. Andahl satt i seksten år i Burleigh Countys *Planning and Zoning Commission*, og var dens formann i åtte år.

Som politiker engasjerte seg også i kampanjen for å gjenvelge Donald Trump.

Ved nominasjonsvalgene i 2020 beseiret Andahl den sittende Jeff Delzer i det republikanske parti som kandidat til et sete i North Dakota House of Representatives. Han ble oppført på valgseddelen, men døde en måned før selve valgene i november, i en alder av 55 år. Navnet hans stod fortsatt på stemmesedlene, og det endte med at han ble valgt posthumt.

Han døde av komplikasjoner forårsaket av COVID-19.

Forviklinger med 2020-valget
----------------------------

North Dakota Attorney General Wayne Stenehjem gav da en uttalelse om at hvis en kandidat velges posthumt, skal plassen gås til den det relevante distriktskapittelet av hans parti (republikanerne i dette tilfelle) bestemmer. Den 4. november utnevnte guvernør Doug Burgum *Wade Boeshans* til det vakante sete, og støttet seg til Nord-Dakotas konstitusjon som sier at guvernøren *«may fill a vacancy in any office by appointment if no other method is provided by this constitution or by law»*. Men North Dakota Legislative Assembly gikk til sak for å blokkere utnevnelsen og mente guvernøren hadde overskredet sine fullmakter, og utnevnte i stedet Jeff Delzer til å fortsette i setet. North Dakota Supreme Court kom den 24. november 2020 til den kjennelse at guvernøren ikke hadde myndighet til å utnevne noen til å fylle et vakant sete i den lovgivende forsamling.

Referanser
----------

1. ↑   www.eastgatefuneral.com[Hentet fra Wikidata]
2. 1 2  Kaur, Harmeet (4. november 2020). «A North Dakota state legislature candidate who died from Covid-19 appears to have won his election». *CNN*. Besøkt 4. november 2020.
3. ↑  «Obituary for David Dean Andahl at Parkway Funeral and Cremation Service». *Eastgatefuneral.com*. Besøkt 5. november 2020.
4. ↑  Vigdor, Neil (7. oktober 2020). «A North Dakota candidate who died of Covid-19 remains on the ballot.». *The New York Times* **(engelsk)**. ISSN 0362-4331.
5. ↑  «Legislative candidate who won heated primary dies from virus». *Apnews.com*. 6. oktober 2020. Besøkt 4. november 2020.
6. ↑  Krishnankutty, Pia (5. november 2020). «US Republican candidate elected to state legislature in North Dakota, a month after his death». *ThePrint*.
7. ↑  Adam Willis. «After a candidate's death in District 8, AG validates secretary of state's election plan». *Grand Forks Herald* **(engelsk)**.
8. ↑  «Burgum fulfills constitutional duty, appoints Wade Boeshans to unfilled District 8 House seat». North Dakota Office of the Governor. 4. november 2020. Besøkt 22. november 2020.
9. ↑  Court: North Dakota governor can't fill dead candidate seat

|  |  |
| --- | --- |
| Oppslagsverk/autoritetsdata | Geni
 |